“นางฟ้ากัญชา” ดัน CANNABIZ WAY สู่ธุรกิจกัญชงเพื่อเศรษฐกิจเต็มรูปแบบ
“นางฟ้ากัญชา” ดัน CANNABIZ WAY สู่ธุรกิจกัญชง ชูจุดเด่น “นวัตกรรมเกษตร” เพิ่มผลผลิตกัญชงคุณภาพที่มีสาร CBD สูงสุด
16 ส.ค. 2564

บริษัท แคนนาบิซ เวย์ จำกัด (CANNABIZ WAY CO., LTD.) ก้าวสู่ธุรกิจกัญชงเพื่อเศรษฐกิจอย่างเต็มรูปแบบ โดยมุ่งเน้นการพัฒนานวัตกรรมการปลูกแบบครบวงจร เพื่อเป็น “ต้นน้ำ” ที่สำคัญในการป้อน กัญชงคุณภาพ ที่มีสาร CBD สูงสุด เข้าสู่ตลาดสุขภาพ ทั้งอาหาร อาหารเสริม เครื่องดื่ม เครื่องสำอาง และน้ำมัน CBD บริสุทธิ์ ที่เป็นที่ต้องการทั้งตลาดในประเทศและต่างประเทศ
ปัจจุบัน บริษัท แคนนาบิซ เวย์ จำกัด ได้ร่วมพัฒนานวัตกรรมการปลูกกัญชงคุณภาพครบวงจร กับ  มหาวิทยาลัยนเรศวร โดยวิจัยพัฒนานวัตกรรมการปลูกที่ตอบโจทย์การปลูกกัญชง-กัญชาได้ทุกสายพันธุ์ ทั้งสายพันธุ์ในประเทศและสายพันธุ์ที่นำเข้าจากต่างประเทศ ให้มีผลผลิตสูงและมีสารสำคัญคือ CBD ที่สูงตามไปด้วย สามารถควบคุมปัจจัยการผลิตได้ครบทุกด้าน ทั้งแสงสว่าง อุณหภูมิ ความชื้น การให้น้ำให้ปุ๋ย และระบบการไล่แมลงศัตรูพืช เป็นระบบปลูกเคลื่อนที่ที่สามารถปลูกได้ในทุกพื้นที่ทุกสภาพอากาศ ควบคุมด้วยระบบ “เกษตรอัจฉริยะ” สามารถกำหนดและควบคุมปัจจัยในการปลูกกัญชง-กัญชาได้อย่างอัตโนมัติ เพื่อสร้างให้เกษตรกรรมสู่เกษตรเศรษฐกิจได้อย่างแท้จริง
บริษัท แคนนาบิซ เวย์ จำกัด ก่อตั้งโดย คุณอุนารินทร์​  กิจไพบูล​ทวี หรือที่หลายคนรู้จักกันในนาม “กัญชาแองเจิ้ล” ทำรายการส่งเสริมกัญชงกัญชาพืชเศรษฐกิจให้เป็นที่รู้จักผ่านช่องทางสื่อ เปี่ยมด้วยประสบการณ์และความรู้ด้านการเกษตรผสมผสาน ซึ่งพิสูจน์ความสำเร็จให้เห็นมาแล้วจากการสร้างแบรนด์      ถั่งเฉ้า “เมการ่า” ปลูก แปรรูป จัดจำหน่ายถั่งเฉ้าแท้สายพันธุ์สีทองจนเป็นที่รู้จักกันอย่างแพร่หลาย ถือเป็นบุคคลแรกๆ ที่ดำเนินธุรกิจถั่งเฉ้าแท้ 100% ในประเทศไทยอย่างครบวงจร และปัจจุบันได้นำองค์ความรู้มาใช้ต่อยอดในธุรกิจกัญชงเพื่อเศรษฐกิจอย่างเต็มรูปแบบอีกครั้ง
คุณอุนารินทร์​ เผยว่า “ที่เริ่มสนใจในธุรกิจกัญชงเพราะมองเห็นถึงคุณประโยชน์ของสารออกฤทธิ์สำคัญที่ชื่อว่า CBD (Cannabidiol) ซึ่งเป็นสารสื่อประสาทสำคัญที่มีประโยชน์ต่อทั้งคนและสัตว์ สามารถใช้เป็นส่วนผสมในอาหารเสริม อาหาร เครื่องดื่ม เครื่องสำอาง และยารักษาโรค สาร CBD ในกัญชงและกัญชาได้รับการยอมรับจากนานาชาติและมีงานวิจัยต่างๆ มากมายรองรับ ช่วยในเรื่องความผ่อนคลาย ช่วยให้หลับสบาย ฟื้นฟูและดูแลร่างกายได้เป็นอย่างดี เราจึงมุ่งมั่นที่จะพัฒนากัญชงที่มีสาร CBD สูงสุด เพื่อประโยชน์ทางสุขภาพและเศรษฐกิจ ปัจจุบันเรามีพันธมิตรที่พร้อมซื้อวัตถุดิบคุณภาพแบบไม่อั้นทั้ง บริษัท เค ที ดี เอ็ม จำกัด และ บริษัท โรงงานเภสัชอุตสาหกรรม เจเอสพี จำกัด ที่ทำโรงงานสกัดและผลิตอาหารเสริมแบบ OEM
ในขณะนี้ บริษัท แคนนาบิซ เวย์ จำกัด ได้สร้าง “CBD Agro-Tech Center” บนพื้นที่กว่า 36 ไร่    โรงเรือน Green House สำหรับปลูกกัญชงใหญ่ที่สุดในภูมิภาคเอเชียตะวันออกเฉียงใต้พื้นที่ 9,000 ตร.ม. โดยใช้เทคโนโลยีการปลูก “เกษตรอัจฉริยะ” ที่สามารถควบคุมแสง อากาศ อุณหภูมิ ความชื้น ปุ๋ย น้ำ พร้อมทั้งระบบไล่แมลงแบบครบวงจร ที่สามารถปลูกกัญชงและกัญชาได้ตลอดทั้งปี 500,000 ต้น โดย “CBD Agro-Tech Center” แห่งนี้จะเป็นศูนย์วิจัยและพัฒนาระบบปลูกกัญชงและกัญชาให้ได้สารสำคัญคือ CBD สูง แบบครบวงจร
พร้อมเปิดให้บุคคลที่สนใจธุรกิจกัญชงเพื่อเศรษฐกิจเข้าชม และร่วมจับมือเป็นพันธมิตรทางธุรกิจ เพื่อร่วมกันสร้างตลาดกัญชงและกัญชาที่เติบโตอย่างยั่งยืนต่อไป